FI Euroopan unionin virallinen lehti C 40/7

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 8. syyskuuta 2004 annetun komission asetuksen (EY) N:o 1595/2004 mukaisesti myönnetystä valtiontuesta

(2006/C 40/05)

(ETA:n kannalta merkityksellinen teksti)

Tuen numero: XF 4/2005

Jäsenvaltio: Italia

Tukijärjestelmän nimike: Veneton aluehallinnon ja Veneton alueen ammattikalastusta edustavien ryhmittymien Federcoopesca, Lega pesca ja AGCI välinen ohjelmasopimus

Oikeusperusta: Normative di riferimento: Legge n. 41 del 17.2.82 — VIo Piano Triennale della Pesca e dell'Acquacoltura 2000-2002, approvato con Decreto Ministeriale 25 maggio 2000 (GU del 27 luglio 2000, n. 174)

Tukijärjestelmän vuosittaiset kokonaismenot: Ohjelmasopimuksen täytäntöönpanon kokonaismäärärahat ovat yhteensä 1 113 606,00 euroa. Ne ovat peräisin alueen talousarvion budjettikohdasta nro 100038 — ”Laissa 17/2/198 tarkoitetun, kautta 2000—2003 koskevan kuudennen kalastus- ja vesiviljelyalan kolmivuotissuunnitelman toimenpiteiden toteuttamisesta aiheuttuvat menot”29.12.2000 ja 1.8.2002 tehtyjen ministeriön päätösten mukaisesti (vuodet 2000 ja 2001).

Koska tukijärjestelmän kesto on kaksi vuotta, vuosittaiset määrärahat ovat noin 556 803,00 euroa

Tuen intensiteetti: Federcoopescan, Lega pescan ja AGCI Pescan alueellisille tuensaajille ohjelmasopimukseen sisältyvien aloitteiden täytäntöönpanoon myönnettävän tuen prosenttimääräksi on vahvistettu 100 % tukikelpoisista kustannuksista, koska kyseiset menot aiheutuvat yhteisesti toteutettavista yhteisen edun mukaisista toimista, joiden tulokset myös julkistetaan

Täytäntöönpanoajankohta: Täytäntöönpano alkaa päivänä, jona kyseinen valtiontukijärjestelmä julkaistaan Euroopan unionin virallisessa lehdessä

Tukijärjestelmän kesto: kaksi vuotta

Tuen tarkoitus:

— kalavarat ja kalastustoiminnan valvonta: toimet, joilla pyritään lisäämään Veneton alueen ammattikalastajien tietoisuutta uusista ympäristönäkökohdista jatkuvan tiedotus- ja koulutustoiminnan avulla; se liittyy erityisesti kysymyksiin, jotka edellyttävät alan pyyntiponnistuksen vähentämistä;

— mainonta ja menekinedistäminen: messujen ja konferenssien järjestäminen ja/tai osallistuminen tällaisiin tapahtumiin, tiedotusaineiston (esim. cd-rom, julisteet, julkaisut) toimittaminen edunsaajien käyttöön;

— tutkimus ja kehittäminen: toimet, joilla pyritään vähentämään asteittain rannikkokalastuksen pyyntiponnistusta edistämällä ja kehittämällä täydentäviä ja/tai korvaavia toimintoja kuten kalastusmatkailua ja luonnonmukaista vesiviljelyä.

Edellä mainitut tavoitteet ovat yhdenmukaisia äskettäin vahvistettujen yhteisön kalastus- ja vesiviljelypolitiikan tavoitteiden kanssa

Tukijärjestelmän kattamat tukikelpoiset menot: Aloitteet toteutetaan asetuksen (EY) N:o 1595/2004 4 artiklan mukaisen tukijärjestelmän puitteissa (Tuki tuottajaryhmittymille, tuottajien liitoille tai alan ammattikunnan jäsenille).

Tukikelpoiset kustannukset, joiden perusteella tuki lasketaan, ovat seuraavien asetusten mukaisia: (EY) N:o 2792/1999, (EY) N:o 1685/2000 (sellaisena kuin se on muutettuna asetuksella (EY) N:o 448/2004) ja (EY) N:o 438/2001.

Tekniset ja/tai taloudelliset tukipalvelut sekä tekniseen hallintoon ja atk-palveluihin liittyvät neuvontapalvelut ovat lisäksi komission päätöksen 2001/C/19/05 2.1.1 ja 2.1.2 kohdan säännösten mukaisia.

Aloitteiden täytäntöönpanokustannukset eivät missään tapauksessa saa ylittää määrää, joka on tarpeen asetettujen tavoitteiden saavuttamiseksi.

Kalastajien tekniseen ja taloudelliseen koulutukseen, uudesta teknologiasta tiedottamiseen sekä teknisiin ja/tai taloudellisiin tukipalveluihin myönnettävä tuki on tarkoitettu yksinomaan ammattikalastajille, ja sillä pyritään lisäämään kalavarojen säilyttämistä ja kestävää hoitoa sekä sen merkittäviä myönteisiä ympäristövaikutuksia koskevaa tietoisuutta.

Tukea voidaan myöntää yksittäisille yrityksille (yksinomaan ohjelmaan sisältyvien toimien toteuttamisesta aiheutuneiden kustannusten korvaamiseen)

Tukea koskevat tiedot ja huomautukset: Veneton aluehallinnon ja Veneton alueen ammattikalastusta edustavien ryhmittymien Federcoopesca, Lega pesca ja AGCI välinen ohjelmasopimus

Kyseisen sopimuksen täytäntöönpano aluetasolla perustuu lakiin nro 41 (17.2.82) ja kauden 2000—2002 kuudenteen kalastus- ja vesiviljelyalan kolmivuotissuunnitelmaan, joka hyväksyttiin 25. toukokuuta 2000 tehdyllä ja virallisen lehden 27. heinäkuuta 2000 ilmestyneessä numerossa 174 julkaistulla ministeriön säädöksellä. Sopimuksen rahoitus on järjestetty valtion Veneton alueelle siirtämien määrärahojen avulla (29.12.2000 ja 1.8.2002 annetut ministeriön säädökset).

Ohjelmasopimuksen kohteena olevat toimenpiteet ovat asetuksen (EY) N:o 2792/1999 15 artiklan 2 kohdan (Alan ammattikunnan toteuttamat toimet) mukaisia. Kyseisessä kohdassa säädetään, että jäsenvaltiot voivat kannustaa lyhytkestoisia yhteistä etua koskevia toimia, joiden soveltamisala on yksityisessä liiketoiminnassa tavanomaisesti toteutettavia toimia laajempi ja joiden toteuttamiseen ammattikunnan jäsenet itse osallistuvat aktiivisesti tai joita tuottajien puolesta toimivat tuottajajärjestöt tai muut järjestöt, jotka hallintoviranomainen on hyväksynyt, toteuttavat ja joilla edistetään yhteisen kalastuspolitiikan tavoitteiden saavuttamista.

Tuki vastaa lain nro 41/82 ja sen jälkeen vahvistettujen kalastus- ja vesiviljelyalan kolmivuotissuunnitelmien sisältöä, jonka mukaan kalastusalan ammatilliset ryhmittymät huolehtivat ohjelmasopimusten täytäntöönpanosta. Näiden sopimusten pääasialliset tavoitteet ovat:

alueen kalastustuotteiden lisäarvon parantaminen;

työllisyyden turvaaminen ja kehittäminen;

rannikkoalueiden biologisten resurssien suojeleminen.

Edellä tarkoitetun kansallisen lainsäädännön mukaisen ohjelmasopimuksen täytäntöönpano alueellisella tasolla on perusteltua seuraavista syistä:

osuustoiminnan historiallinen ja sosiaalinen erityismerkitys ammattimaisen kalastuksen alalla Venetossa sekä yritysten edustavuuden että taloudellisen vaikutuksen kannalta;

tarve vahvistaa kyseisten ryhmittymien asemaa yritysten rakenneuudistusprosessien ohjaamisessa ja hallinnoinnissa kalastusalan kuudennen kolmivuotissuunnitelman ensisijaisten tavoitteiden mukaisesti;

tarve siirtää kyseisten ryhmittymien vastuulle useita tuotantoon liittyvien palvelujen alaan kuuluvia tehtäviä (menekinedistäminen, tiedotus, kehitysapu) perustamalla maatalousalalla jo vakiintuneen käytännön mukaisia alueellisia palvelukeskuksia, jotka hyödyttävät kaikkia ammattikalastajia.

Edunsaajaryhmittymien on toimitettava toimivaltaiselle alueelliselle elimelle ohjelmasopimuksessa vahvistettujen määräaikojen mukaisesti seuraavat asiakirjat:

aluehallituksen arvioitaviksi ja hyväksyttäviksi esitettävät vuosittaiset toimintaohjelmat, joiden liitteenä on oltava asianmukaiset todistukset tosiasiallisesta toimintakapasiteetista;

puolivuosittaiset tekniset kertomukset, joista käy ilmi hyväksytyn ohjelmasopimuksen täytäntöönpanon edistyminen (määrärahojen käyttöaste, siihenastiset tulokset sekä kaikki muut tiedot toteutettujen toimenpiteiden seurannan varmistamiseksi vuosineljännestasolla);

tekniset loppukertomukset (ja niitä vastaavat kirjanpitotiedot) 15 päivän kuluessa ohjelmasopimukseen sisältyvien vuosittaisten toimintaohjelmien päättymisestä; kertomuksiin on liitettävä tarvittavat tositteet (maksukuitit ja kopiot pankin antamista vastaavista maksutodistuksista)

Toimivaltainen alueviranomainen:

Regione Veneto — Segreteria del Settore Primario Unità Complessa Politiche Faunistico-Venatorie e della Pesca Via Torino 110 — I-30172 Mestre — Venezia;

Segreteria dell'Unità Complessa Politiche Faunistico-Venatorie e della Pesca:

Puhelin: (39-41) 279 55 30; Faksi: (39-41) 279 55 04

S-posti: cacciapesca@regione.veneto.it

Tukijärjestelmästä vastaava johtaja:

Dr. Mario Richieri (puhelin: (39-41) 279 55 81)

S-posti: mario.richieri@regione.veneto.it

Tukijärjestelmästä vastaava virkamies:

Dr. Diego Tessari (puhelin: (39-41) 279 55 15)